Adidas Women își promovează colecția cu un model cu păr la subraț.
Postarea a strâns zeci de mii de like-uri și comentarii. Pe site-ul H&M, broșele cu perle pentru bărbați sunt sold out.
Adidas celebrează femeia, acum la început de martie, așa cum…dă bine pe rețelele sociale. Naturalețea este sărbătorita printr-o serie de poze pentru echipamentele sportive promovate de o fată cu mult păr la subraț.Au curs zeci de mii de like-uri și comentarii la postare, și parcă toată planeta s-a relaxat – “Tot respectul meu pentru această companie.", scrie o tânără la comentarii. “Ăștia care nu sunteți de acord cu părul pe corp, sunteți ok? Bravo, o postare magnifică", e un alt comentariu. “Mulțumim Adidas pentru că sunteți alături de femeile care au libertatea de a alege ce fac cu corpul lor", scrie altcineva.Pe contul de Instagram Adidas Women apar și modele supraponderale, iar postările sunt la fel de apreciate. Rămânem în aceeași lume, dar mergem la o altă companie care alege o promovare controversată pe net – broșele pentru bărbati, drăguțe, cu perle, sunt sold out pe site-ul H&M.